ਮ੍ਰਿਤਕਾਂ ਵਿੱਚ 40 ਸਾਲਾ ਦੇਵੀਦਾਸ ਪੰਜਗੇ, 36 ਸਾਲਾ ਮਹਾਦੇਵ ਝੋਪੇ ਅਤੇ 40 ਸਾਲਾ ਘਨਸ਼ਿਆਮ ਕੋਰੀ ਸ਼ਾਮਿਲ ਹਨ

ਮ੍ਰਿਤਕਾਂ ਵਿੱਚ 40 ਸਾਲਾ ਦੇਵੀਦਾਸ ਪੰਜਗੇ, 36 ਸਾਲਾ ਮਹਾਦੇਵ ਝੋਪੇ ਅਤੇ 40 ਸਾਲਾ ਘਨਸ਼ਿਆਮ ਕੋਰੀ ਸ਼ਾਮਿਲ ਹਨ।   

ਇਸ ਹਾਦਸੇ ਤੋਂ ਬਾਅਦ ਪੁਲਿਸ ਨੇ ਠੇਕੇਦਾਰ ਲਕਸ਼ਮਨ ਨੂੰ ਗ੍ਰਿਫ਼ਤਾਰ ਕਰਕੇ ਕਤਲ ਦਾ ਮਾਮਲਾ ਦਰਜ ਕਰ ਲਿਆ ਹੈ।

ਹਰ ਸ਼ੁੱਕਰਵਾਰ ਨੂੰ ਪਾਣੀ ਦੀ ਸਪਲਾਈ ਬੰਦ ਹੋਣ ਕਾਰਨ ਆਈਐਮਡੀਸੀ ਖੇਤਰ ਵਿੱਚ ਫੈਕਟਰੀਆਂ ਬੰਦ ਹੁੰਦੀਆਂ ਹਨ। ਇਸ ਕਾਰਨ ਗਟਰ ਦੀ ਸਫਾਈ ਦਾ ਕੰਮ ਸ਼ੁੱਕਰਵਾਰ ਨੂੰ ਹੀ ਹੁੰਦਾ ਹੈ। ਪਿਛਲੇ ਸ਼ੁੱਕਰਵਾਰ ਨੂੰ ਵੀ ਲਕਸ਼ਮਨ ਚਵਨ ਠੇਕੇ 'ਤੇ ਰੱਖੇ ਮੁਲਾਜ਼ਮਾਂ ਤੋਂ ਗਟਰ ਦੀ ਸਫ਼ਾਈ ਕਰਵਾ ਰਿਹਾ ਸੀ।

ਇਹ ਵੀ ਪੜ੍ਹੋ:

ਦਪਹਿਰੇ 2:30 ਤੋਂ 3 ਵਜੇ ਦੇ ਨੇੜੇ ਪਾਇਲ ਮਾਰਬਲ ਦੇ ਸਾਹਮਣੇ ਦੇਵੀਦਾਸ ਗਟਰ ਵਿੱਚ ਵੜਿਆ। ਇਸ ਦੌਰਾਨ ਉਹ ਗਟਰ ਵਿੱਟ ਡਿੱਗ ਗਿਆ ਜੋ ਕਿ 15 ਤੋਂ 25 ਫੁੱਟ ਡੂੰਘਾ ਹੈ। ਦੋ ਹੋਰ ਵਰਕਰ ਮਹਾਦੇਵ ਅਤੇ ਘਨਸ਼ਿਆਮ ਦੇਵੀਦਾਸ ਨੂੰ ਬਚਾਉਣ ਲਈ ਗਟਰ ਵਿੱਚ ਉਤਰੇ। 

ਪਰ ਜ਼ਹਿਰੀਲੀ ਗੈਸ ਕਾਰਨ ਤਿੰਨਾਂ ਦੀ ਹੀ ਮੌਕੇ 'ਤੇ ਮੌਤ ਹੋ ਗਈ। 

ਤਿੰਨਾਂ ਨੂੰ ਕੋਈ ਸੁਰੱਖਿਆ ਦਾ ਸਾਮਾਨ ਨਹੀਂ ਦਿੱਤਾ ਗਿਆ ਸੀ। ਉਨ੍ਹਾਂ ਕੋਲ ਕੋਈ ਮਾਸਕ ਅਤੇ ਦਸਤਾਨੇ ਨਹੀਂ ਸਨ। 

ਤਿਲਕ ਨਗਰ ਪੁਲਿਸ ਥਾਣੇ ਦੇ ਸੀਨੀਅਰ ਪੁਲਿਸ ਅਫ਼ਸਰ ਸੰਜੇ ਸਾਵੰਤ ਨੇ ਦੱਸਿਆ ਕਿ ਤਕਰੀਬਨ 4 ਵਜੇ ਫਾਇਰ ਬ੍ਰਿਗੇਡ ਦੀ ਮਦਦ ਨਾਲ ਤਿੰਨ ਲਾਸ਼ਾਂ ਬਾਹਰ ਬਾਹਰ ਕੱਢੀਆਂ ਗਈਆਂ।

ਮ੍ਰਿਤਕ ਦੇ ਪਰਿਵਾਰ ਦੀ ਭਾਲ ਜਾਰੀ

ਦੇਵੀਦਾਸ ਅਤੇ ਮਹਾਦੇਵ ਦੀਆਂ ਲਾਸ਼ਾਂ ਪਰਿਵਾਰ ਨੂੰ ਸੌਂਪ ਦਿੱਤੀਆਂ ਗਈਆਂ ਹਨ। ਪਰ ਘਨਸ਼ਿਆਮ ਕੋਰੀ ਦਾ ਸਰੀਰ ਹਾਲੇ ਵੀ ਹਸਪਤਾਲ ਵਿੱਚ ਹੈ ਅਤੇ ਪਰਿਵਾਰ ਦੀ ਉਡੀਕ ਕੀਤੀ ਜਾ ਰਹੀ ਹੈ। 

ਮੁੰਬਈ ਵਿੱਚ 89 ਬਾਰਿਸ਼ ਵਿਭਾਗ ਦੇ ਅਤੇ 80 ਗਟਰ ਨਿਕਾਸੀ ਵਿਭਾਗ ਦੇ ਠੇਕੇਦਾਰਾਂ ਵੱਲੋਂ ਸਾਫ ਕਰਵਾਏ ਜਾਂਦੇ ਹਨ

ਦੇਵੀਦਾਸ ਪਤਨੀ ਅਤੇ ਤਿੰਨ ਬੱਚਿਆਂ ਦੇ ਨਾਲ ਗੋਵਿੰਦਵਾੜੀ ਝੁੱਗੀਆਂ ਵਿੱਚ ਰਹਿੰਦਾ ਸੀ। ਉਹ ਲਕਸ਼ਮਨ ਚਵਨ ਦੇ ਕੋਲ 15 ਸਾਲਾਂ ਤੋਂ ਕੰਮ ਕਰ ਰਿਹਾ ਸੀ। ਉਹ ਜਲਨਾ ਜ਼ਿਲ੍ਹੇ ਦਾ ਰਹਿਣ ਵਾਲਾ ਸੀ। 

ਹਾਲਾਂਕਿ ਉਸ ਦੀ ਵਿੱਤੀ ਹਾਲਤ ਇੰਨੀ ਚੰਗੀ ਨਹੀਂ ਸੀ ਫਿਰ ਵੀ ਆਪਣੇ ਤਿੰਨਾਂ ਬੱਚਿਆਂ ਨੂੰ ਅੰਗਰੇਜ਼ੀ ਮੀਡੀਅਮ ਸਕੂਲ ਵਿੱਚ ਭੇਜਦਾ ਸੀ ਤਾਂ ਕਿ ਉਨ੍ਹਾਂ ਨੂੰ ਉਸ ਵਾਂਗ ਇਹ ਕੰਮ ਨਾ ਕਰਨਾ ਪਏ ਪਰ ਪਤੀ ਦੀ ਅਚਨਚੇਤ ਮੌਤ ਤੋਂ ਬਾਅਦ ਦੇਵੀਦਾਸ ਦੀ ਪਤਨੀ ਨੂੰ ਬੱਚਿਆਂ ਦੇ ਭਵਿੱਖ ਦਾ ਡਰ ਹੈ।

ਮਹਾਦੇਵ ਝੋਪੇ ਪ੍ਰਭਨੀ ਦਾ ਰਹਿਣ ਵਾਲਾ ਸੀ। ਉਹ ਪਰਿਵਾਰ ਦਾ ਪਰਵਰਿਸ਼ ਕਰਨ ਲਈ ਸੀਵਰੇਜ ਦਾ ਕੰਮ ਕਰਦਾ ਸੀ। ਉਸ ਦੀ ਰੋਜ਼ਾਨਾ ਦੀ ਕਮਾਈ 200 ਰੁਪਏ ਸੀ।

ਹਾਲਾਂਕਿ ਉਹ ਠੇਕੇ ਉੱਤੇ ਕੰਮ ਕਰਦਾ ਸੀ ਪਰ ਉਸ ਨੂੰ ਰੋਜ਼ਾਨਾ ਕੰਮ ਮਿਲਦਾ ਸੀ। ਇਸ ਲਈ ਉਸ ਦੇ ਪਰਿਵਾਰ ਨੂੰ ਸੰਤੁਸ਼ਟੀ ਸੀ ਕਿ ਘੱਟੋ-ਘੱਟ ਉਨ੍ਹਾਂ ਦਾ ਢਿੱਡ ਭਰੇਗਾ।  ਸਾਵਿਤਰੀ ਫੂਲੇ ਹਾਲ ਵਿੱਚ ਰਹਿੰਦੇ ਉਸ ਦੇ ਪਰਿਵਾਰ ਲਈ ਵੱਡੀ ਮੁਸ਼ਕਿਲ ਖੜ੍ਹੀ ਹੋ ਗਈ ਹੈ। 

ਦੇਵੀਦਾਸ ਪਤਨੀ ਅਤੇ ਤਿੰਨ ਬੱਚਿਆਂ ਦੇ ਨਾਲ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਬੱਚਿਆਂ ਨੂੰ ਸਿੱਖਿਆ ਦੇਣ ਦਾ ਸੁਪਨਾ ਸੀਵਰੇਜ ’ਚ ਗੁਆਚਿਆ